HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Luvassa on erityinen jakso, -
sillä näytän klippejä saarnoista vuoden 2022 ajalta.
Olemme koonneet sanomia, jotka ovat todella tärkeitä.
Uskon niiden puhuvan sydämellesi.
Kun kuuntelet, uskon, että Jumalan Sana tulee sydämeesi ja henkeesi.
Raamattu sanoo, että usko tulee kuulemisesta -
ja kuuleminen Jumalan Sanasta.
Kuuntele tarkasti. Ota vastaan sanoma.
Ohjelman loppupuolella rukoilen sinun ja perheesi puolesta -
uskoen Jumalaa, että 2023:sta tulee mahtava läpimurron -
ja suuren sinulle ja perheellesi koittavan siunauksen vuosi.
Katsotaan klipit.
Niiden jälkeen rukoilemme puolestasi.
Profetoiminen on -
Jumalan sydämeltä peräisin olevaa puhetta, -
jonka joku Jumalan innoittamana puhuu Jumalan puolesta.
Siihen liittyy tietynlainen paino.
Profeetallisessa sanassa täytyy olla mukana Herran pelko.
Kaikki ihmiset eivät nykyään halua kuulla sitä, -
sillä he suhtautuvat profetioihin hyvin kevyesti.
He ajattelevat, että voi sanoa mitä tahtoo.
Voi sanoa, mitä nousee sydämeen.
Se voi olla rohkaisun sana, mutta se ei välttämättä ole profetia.
Profetia on sanoma, joka on Pyhän Hengen inspiroima.
Se voi rakentaa, kehottaa tai lohduttaa alas painettuja.
Erittäin hyvä kysymys, joka monilla on -
ja jonka ymmärrän täysin, on tämä: -
"Sanot, että profetia on jotain Jumalan innoittamaa.
Mistä tiedän, että se on Jumalasta?
Mistä tiedän, ettei se ole jotain muuta?
Mistä tiedän, ettei ihminen vain puhu asioita omalta sydämeltään -
tai vielä pahempaa, ettei se ole paholaisesta?"
Aloitan sanomalla näin.
Maailmassa on vain kolme ääntä, jotka puhuvat.
Vain kolme ääntä.
Ensimmäinen on Jumalan ääni.
Jumala puhuu Henkensä ja kansansa kautta yhä.
Hän antaa ohjeita yhä.
Hän rakentaa, lohduttaa ja kehottaa seurakuntaansa yhä. Hän toimii yhä.
Jumala puhuu yhä, ja Hän on aina puhunut omilleen.
Toisena tulee ihmisen ääni.
Sinulla ja minulla on tahto lihassa.
Meillä on haluja, toiveita ja sydämen asioita, -
jotka eivät välttämättä ole Jumalan antamia.
Pelkästään se, että haluat jotain tai haluat jotain jollekulle, -
ei välttämättä tarkoita, että se on Jumalan puhetta.
Joskus ihmiset puhuvat omasta tahdostaan ja väittävät, -
että se on Jumalan puhetta, vaikka Hän ei sanonut sanaakaan.
Asia oli ihmisen itsensä tahto, -
ja hän lausui sen "Näin sanoo Herra" -muodossa.
Neuvon niitä, jotka profetoivat ensimmäisiä kertoja.
He ovat lähetysmatkallamme. Sanon heille: -
"Kun menet jonkun luo, älä sano: 'Näin sanoo Herra' -
äläkä siteeraa Jumalaa.
Jos koet, että Jumala sanoo jotain, -
mene henkilön luo ja kysy häneltä: -
'Koen sydämessäni, -
että Herra sanoo näin. Onko tässä sinusta järkeä?'"
Sillä tavalla voi koetella lahjaa -
ja saamaasi sanaa.
Pystyt vahvistamaan, onko sana todella paikkansa pitävä.
Se on hyvä tapa aloittaa, sillä silloin ei aloita olettamuksesta -
eikä ylpeydestä -
eikä sellaisesta, että sanoo: "Tiedän, että tämä on sitä."
Silloin aloittaa nöyryydellä. Sillä tavalla saa varmuutta.
En sano, ettei Jumala voi käyttää jotakuta, -
joka sanoo: "Näin sanoo Herra." Se voi pitää paikkansa.
Sanon vain, että aloittelevalle tämä on hyvä tapa -
varmistaa ja koetella asia.
Kolmas ääni, joka puhuu, -
on vihollisen ääni.
Jotkin "profetiat" eivät ole Jumalasta tai ihmisestä vaan paholaisesta.
Sen kanssa pitää olla varovainen.
Siitä on paljon esimerkkejä Raamatussa.
Raamatussa on esimerkkejä paikkansapitävistä profetioista -
ja myös vääristä profetioista.
Viittaan 1. Kun 22:een, jossa kerrotaan Ahabista.
Ahab halusi tietää, lähteäkö sotaan vai ei.
Hän kokosi noin neljäsataa profeettaa. Meillä ei ole aikaa lukea koko lukua, -
mutta hän kokosi neljäsataa profeettaa.
Ja koska nämä neljäsataa profeettaa halusi miellyttää kuningasta, -
he sanoivat: -
"Lähde sotaan. Sinä menestyt."
Raamattu itse asiassa sanoo, että heidän suussaan oli valheen henki.
Siinä tapauksessa se ei ollut Jumalasta -
eikä ihmisestä.
Se oli paholaisesta.
Kaiken kukkuraksi profeetallisten äänten keskuudessa oli yksimielisyys.
He kaikki sanoivat samaa.
Mutta se ei ollut Herrasta.
Vaikka iso joukko ihmisiä sanoisi samaa, -
se ei automaattisesti merkitse, että sana tulee Herralta.
Raamattu sanoo, että kun Jumala puhuu sanan, -
Hän täyttää sen. Hän vartioi sanaansa täyttääkseen sen, Raamattu sanoo.
En puhu ehdollisista profetioista.
Esimerkiksi 2. Aik. 7:14:ssä Raamattu sanoo, -
että jos Jumalan kansa nöyrtyy, rukoilee ja kääntyy pahoilta teiltään, -
Hän kuulee taivaasta ja parantaa heidän maansa.
Se on pitkälti ehdollinen profetia.
Siinä sanotaan: "Jos minun kansani". Siinä on "jos".
Jos profetia ei toteudu, -
profetiassa tehtiin selväksi jo kättelyssä, -
että lupaukseen liittyy ehto.
Jos sanotaan: "Näin tapahtuu sinä ja sinä päivänä", -
mutta niin ei tapahdu eikä asiaan liittynyt ehtoja, -
silloin se ei ollut Jumalasta.
Se on niin yksinkertaista. Ihan sama, kuka profetian lausui -
ja kuinka suuri joukko oli samaa mieltä.
Vanhassa testamentissa 400 profeettaa sanoi samaa.
Profetia ei toteutunut. Päinvastoin.
Vain yksi profeetta, Miika, profetoi, että Ahab kuolee.
Ahab heitätti hänet vankilaan.
Hän sanoi: "Palattuani päätän kohtalosi."
Miika sanoi: "Jos palaat, Herra ei puhunut."
Hän oli varma, että Jumala puhui.
Hän tunsi Herran sanan.
Tiedämme, mitä sitten tapahtui. Ahab kuoli, -
koska hänen sota-asussaan oli pieni aukko -
ja nuoli osui juuri siihen kohtaan -
ja tappoi Ahabin.
Vaikka joku kuuluisa ihminen sanoisi jotain, -
sinun pitää koetella se. Pitää koetella myös Raamattua vasten, -
onko jonkun suusta tuleva sana sopusoinnussa -
tai linjassa Raamatun kanssa.
Jos se on ristiriidassa Raamatun kanssa -
tai jos siinä on jotain vastoin Raamatun ilmoitusta, -
heitä se romukoppaan. Raamattu käskee koetella henget, -
ovatko ne Jumalasta. Raamattu sanoo: "Älä halveksu profetoimista."
Älä halveksu sitä.
Mutta koettele kaikki, -
ja pidä se, mikä hyvää on.
On tärkeää ymmärtää, että on kolme ääntä, jotka puhuvat.
Jumala, ihminen ja paholainen.
Niitä on vain kolme, ei enempää.
Ei ole muita ääniä. Ainoastaan Jumala, ihminen ja paholainen.
IHMEIDEN LÄHETYSMATKA BRASILIAAN 2023.
5.―14. maaliskuuta.
MUKANA JORDAN MORRIS
Kristus kuoli puolestamme!
Tule todistamaan Jumalan voimaa.
Niin on Jumala maailmaa rakastanut, -
että Hän antoi ainokaisen Poikansa, -
ettei yksikään, joka Häneen uskoo, -
ei hukkuisi.
Jeesuksen nimessä, kieli, vapaudu!
Nyt! Jeesuksen nimessä.
Michael, sano "Jeesus". - "Jeesus".
JA HERMES FALCAO JR.
Tänä iltana otan vastaan -
ilmaisena lahjana -
ikuisen elämän.
IHMEITÄ
Tahdon lukea raamatunpaikan luvusta Room. 12, -
jakeet 1―2.
Se on tärkeä raamatunpaikka. Se puhuu -
tästä samasta periaatteesta, mielenlaadun muuttamisesta, -
mielen uudistamisesta.
"Niin minä Jumalan armahtavan laupeuden kautta kehoitan teitä, veljet,
antamaan ruumiinne eläväksi, pyhäksi, Jumalalle otolliseksi uhriksi;
tämä on teidän järjellinen jumalanpalveluksenne.
Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, mikä hyvää ja otollista ja täydellistä."
Apostoli Paavali sanoo siis, -
ettei meidän tulisi mukautua maailmaan -
eikä hyväksyä passiivisesti sitä, -
mitä maailmalla on tarjottavana mieleemme.
Niin Paavali sanoo.
Sen sijaan meidän tulisi muuttua mielen uudistuksen kautta.
Se tarkoittaa, että mielemme uudistuu päivä päivältä.
Mitä varten? Tutkiaksenne, -
mikä on Jumalan tahto, mikä on hyvää, otollista ja täydellistä.
Apostoli Paavali ei siis tarjoa tätä valinnaksi tai vaihtoehdoksi.
Hän sanoo, että uskovan ja Jumalan lapsen täytyy muuttua -
mielen uudistuksen kautta.
Se tarkoittaa, että aina kun uudistaa mieltään -
ja alkaa ajatella niin kuin Jumala, tapahtuu muutos.
On mahdotonta olla mieleltään uudistunut ja olla kuin maailma -
tai ajatella, toimia, puhua ja uskoa kuin maailma.
Nykyään monet katsovat ympärillä tapahtuvia asioita, -
Maailman tapahtumat vaikuttavat heihin, -
samoin pahuus, joka on tulossa, -
niin että he alkavat olla toivottomia niin kuin maailma.
He alkavat pelätä aivan kuten maailma.
Tahdon sanoa sinulle tänään, että sinä et ole niin kuin maailma.
Olet maailmassa mutta et maailmasta.
Sinut on lunastettu ja ostettu kalliilla hinnalla.
Hinta on Jeesuksen Kristuksen veri.
Sinut on pesty Karitsan verellä.
Sinulla on Kristuksen mieli. Pyhä Henki asuu sinussa.
Nimesi on kirjoitettu Karitsan elämän kirjaan.
Et ole toivoton etkä hukassa.
Sinut on lunastettu.
Halleluja. Sinut on ostettu. Sinä kuulut Jeesukselle Kristukselle.
Hänen Pyhä Henkensä on annettu sinulle -
vakuudeksi siitä, mitä on tuleva.
Uskon, että kun ihmiset muuttavat mielenlaatuaan, -
se muuttaa heidän ajatteluaan.
Kun ajattelu muuttuu, heidän käytöksensä muuttuu.
Jos heidän käytöksensä muuttuu, heidän elämänsä muuttuu, -
koska sinä olet sitä mitä ajattelet.
Raamattu sanoo, että niin kuin ihminen ajattelee sydämessään, -
sellainen hän on.
Et voi ikinä mennä mielenlaatusi yli.
Siksi tämä on tärkeää, ja Jumala on korostanut Sanassaan, -
että Hän haluaa meidän muuttavan mielenlaatumme.
Monien Kristuksen luo tulevien ja Jeesuksen vastaanottavien ongelma -
on se, että he eivät uudista mieltään -
ja he haluavat ajatella edelleen niin kuin maailma ajattelee.
Se on sama kuin tietokone, jonka ohjelmisto pitää päivittää.
Sama täytyy tehdä mielelle. Täytyy päivittää arvot.
Sinun pitää luopua maailman arvojärjestelmästä.
Tämä maailma on turmeltunut. Maailma on kadotettu -
periaatteidensa ja arvojensa suhteen. Sinun pitää ymmärtää ja hyväksyä -
arvot, jotka Jumala on laittanut Sanaansa, -
ja ne ovat ikuisia arvoja, ikuisia periaatteita, -
jotka ovat muuttumattomia.
Pelon voittaminen, -
jotta voit vaeltaa uskossa. Pelko on uskon vastakohta.
Usko odottaa lupausta. Usko odottaa, että Jumala auttaa.
Usko odottaa, että Jumala siunaa, suojelee, parantaa, vapauttaa.
Pelko odottaa päinvastaista.
Kun täyttää itsensä uskolla Jumalaan, -
silloin tajuaa, että pelolla ei ole sijaa elämässä.
Uskon, että kun Herra täyttää uskolla, mitä enemmän vastaanottaa uskoa, -
sitä vähemmän on pelkoa. Niin se toimii.
Tahdon antaa teille raamatunjakeita, -
jotka haastavat teitä -
päästämään irti pelon hengestä ja voittamaan sen.
Jes. 43:ssa -
on voimallinen katkelma. Haluan lukea sen. Jes. 43:1.
"Mutta nyt, näin sanoo Herra, joka loi sinut, Jaakob, -
joka valmisti sinut, Israel: -
Älä pelkää, sillä minä olen lunastanut sinut, -
minä olen sinut nimeltä kutsunut; sinä olet minun.
"Jos vetten läpi kuljet, olen minä sinun kanssasi, -
jos virtojen läpi, eivät ne sinua upota; -
jos tulen läpi käyt, et sinä kärvenny, eikä liekki sinua polta.
Sillä minä olen Herra, sinun Jumalasi, Israelin Pyhä, sinun vapahtajasi: -
minä annan sinun lunnaiksesi Egyptin, sinun sijastasi Etiopian ja Seban."
Raamattu sanoo siis, -
että Herra vahvistaa liittonsa Israelin kanssa.
Olemme Jumalan Israel. Meidät on oksastettu Israeliin.
Meidät on oksastettu Jumalan lupauksiin.
Hän muistuttaa Israelia: "Sinä olet minun.
"Jos vetten läpi kuljet, olen minä sinun kanssasi, -
jos virtojen läpi, eivät ne sinua upota; -
jos tulen läpi käyt, et sinä kärvenny, eikä liekki sinua polta."
Jumala siis lupaa suojella.
Hän lupaa olla kanssamme.
Hän lupaa Sanassaan, ettei Hän milloinkaan jätä eikä hylkää meitä.
Pelko sanoo jotain muuta. Se sanoo, että sinä kukistut.
Pelko sanoo, ettet sinä menesty.
Pelko sanoo, että koet tappion, -
ettei Jumalan lupaus toteudu -
ja että kaikki epäonnistuu.
Pelko sanoo, että sinä häviät ja että sinä sairastut ja kuolet.
Mutta usko sanoo, että sinä elät etkä kuole.
Sinä julistat Herran lupausta.
Ilmoitat Herran hyvyyttä elävien maassa.
Usko Jumalaan sanoo, -
että Jumalan lupaus on niin ja aamen Kristuksessa Jeesuksessa.
Usko Jumalaan sanoo, -
että Hän suojelee ja vapauttaa sinut, on kanssasi. Kun tulen läpi kuljet, -
Hän on kanssasi. Kun kuljet virtojen läpi, Hän on kanssasi.
Usko Jumalaan antaa turvan, lohdun ja suojelun paikan, -
jonka Herra ilmoittaa Sanassaan.
Mutta vihollinen haluaa sinun pysyvän pelon paikalla.
Miksi? Siksi, että pelko rampauttaa ihmisen.
Kuuntele. Jumalan Sanassa ei ole ketään, -
joka teki suuria Jumalalle -
mutta joka ei voittanut pelkoa.
Itse asiassa kaikkien Raamatussa piti kohdata pelko.
En kiellä pelon olemassaoloa. Sanon, että se pitää kohdata.
Sinun pitää kohdata pelkosi Jumalan antamalla uskolla -
ja sanoa: "Hänen Sanansa ja lupauksensa ovat niin ja aamen.
Uskon Hänen lupauksiinsa. Uskon, että Hän on parantajani.
Uskon, että Hän on puolustajani ja kilpeni."
Psalmi 27: "Herra on minun valkeuteni ja autuuteni: ketä minä pelkään!"
Kautta Raamatun on paljon jakeita, joissa sanotaan: "Älä pelkää" -
tai: "Älköön sydämenne olko levoton."
Jeesus puhui siitä. Hän sanoi: "Älkää murehtiko huomisesta, -
mitä söisitte tai joisitte."
Hän sanoi: "Jos Isä huolehtii varpusista -
ja kedon kukista, -
eikö Hän huolehtisi lapsistaan?"
Jumalan Sana sisältää siis lupauksia -
jokaiselle uskovalle ja Jumalan lapselle.
Ylistys Jumalalle. Uskon, että sanomat siunasivat teitä.
Aina kun kuullaan voitelussa puhuttua Jumalan Sanaa, -
se on aina siunaus. Tahdon rukoilla puolestanne, siunata teitä -
ja uskoa Jumalaan, että alkanut vuosi -
on suuren läpimurron ja siunauksen vuosi.
Kenties kamppailet ja sinulla on vaikeaa.
Mikä ikinä tilanne onkaan, usko ainoastaan.
Jumalalle ei mikään ole mahdotonta. Niin Hänen lupauksensa sanovat.
Rukoilen sinun ja perheesi puolesta. Rukoilen sairaiden puolesta.
Uskon, että Jumalan Sana on julistettu, -
ja kun rukoilemme puolestasi Jeesuksen voimallisessa nimessä, -
sinä paranet Jumalan kunniaksi.
Rukoillaan yhdessä Jeesuksen nimessä ja uskotaan, -
että Jumala koskettaa Jeesuksen nimessä.
Uskon, että nyt on ihmeesi aika. Rukoillaan.
Isä, kiitämme Sinua Jeesuksen nimessä jokaisesta katsojasta.
Kiitos Pyhästä Hengestäsi, joka toimii -
välimatkasta ja aikavyöhykkeistä riippumatta. Henkesi toimii.
Rukoilen sairaan, ahdistetun ja masentuneen puolesta.
Rukoilen, että kosketat heitä väkevällä voitelullasi.
Anna voimasi ja kirkkautesi.
Ojenna väkevä kätesi ja tee merkkejä, tunnustekoja ja ihmeitä.
Saakoot lannistuneet rohkeutta läsnäolossasi nytkin.
Rukoilen, että sanoma, jonka he ovat kuulleet ja joka on nostanut uskoa -
kantaa runsaasti hedelmää sydämissä.
Rukoilen Jeesuksen nimessä, että saatana ei veisi siementä, -
joka on päässyt heidän sydämiinsä.
Isä, vapauta ahdistetut.
Paranna sairaat.
Vapauta ahdistetut.
Rukoilen sen puolesta, jolla on sekavuutta.
Rukoilen kamppailevan perheen puolesta, -
jossa on ehkä työttömyyttä tai taloudellisia vaikeuksia.
Kosketa heitä. Anna heille viisautta, -
varjelusta, ymmärrystä, terveyttä ja johdatusta.
Nimessä, joka on ylempänä kaikkia muita nimiä, me rukoilemme.
Jeesuksen nimessä, aamen.
Uskon, että kun katsot tätä, -
ehkä sinulla on vaikeaa, mutta kun rukoillaan -
ja olet yhteydessä Jeesukseen, Hän antaa sinulle ulospääsyn.
Hän antaa viisautta, paranemisen ja läpimurron siinä, mitä käyt läpi.
Ehket ole ikinä antanut elämääsi Jeesukselle -
tai ottanut Jeesusta elämäsi Herraksi. Nyt on se hetki.
Nyt on hetki tehdä se.
Rukoile ja pyydä Jeesusta sydämeesi.
Kerro siitä sitten meille. Sano: "Jeesus, tule sydämeeni.
Kiitos, että kuolit ristillä edestäni ja nousit ylös.
Uskon, että olet Jumalan Poika. Otan sinut sydämeeni.
Jeesuksen nimessä, aamen."
Kaikki, jotka huutavat avuksi Herran nimeä, pelastuvat, sanoo Raamattu.
Olette meille rakkaita. Rukoilemme puolestasi.
Tilaa YouTube-kanavamme, podcastimme ja muut kanavat, -
jotta kuulet sanomia viikoittain.
Haluamme ruokkia Jumalan omia Jumalan Sanalla -
ja nähdä väkeviä läpimurtoja Jeesuksen nimessä.
Jumalan siunausta! Nähdään pian!
LÄHETYSMATKA BRASILIAAN 5.―14. MAALISKUUTA
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.
Suomennos: Marianne Tenetz